પાટણ જિલ્લાના સાંતલપુર પંથકમાં રહેતા અગરિયા પરિવારો દર વર્ષે શિયાળાની ઋતુ શરૂ થતા જ તેમના પરંપરાગત મીઠું પકવવાના વ્યવસાય માટે ચાર મહિના માટે પોતાના ગામોમાંથી સ્થળાંતર કરી સાંતલપુરના છેવાડે આવેલા કચ્છના નાના રણ વિસ્તારમાં પરિવાર અને બાળકો સાથે મીઠું પકવવા પડાવ નાખે છે ચાલુ વર્ષે પણ આ પરિવાર રણમાં મીઠું પકવવાની કામગીરી માટે કચ્છના નાના રણમાં આવ્યા છે રણમાં મીઠું પકવવા માટે આવતા અગરિયા પરિવારો પોતાની સાથે તેમના બાળકો પણ લાવતા હોય આ બાળકોનું શેક્ષણિક કાર્ય ન બગડે તે માટે જિલ્લા પ્રાથમિક શિક્ષણ તંત્ર અને સર્વ શિક્ષા અભિયાન મિશન અંતર્ગત વર્ષ ૨૦૦૪ /૦૫ થી રણની મધ્યમાં જુદા જુદા સ્થળે હંગામી ધોરણે ટેન્ટ શાળાઓ શરૂ કરી બાળકોને પ્રાથમિક શિક્ષણ આપવામાં આવી રહ્યું છે.